Blaze7451/Wiki-th-20250601 huggingface dataset:
คณะมนุษยศาสตร์ มหาวิทยาลัยเชียงใหม่

คณะมนุษยศาสตร์ มหาวิทยาลัยเชียงใหม่ (Faculty of Humanities, Chiang Mai University) ก่อตั้งขึ้นเมื่อปี พ.ศ. 2507 พร้อมกับมหาวิทยาลัยเชียงใหม่ โดยเป็นหนึ่งในสามคณะแรกของมหาวิทยาลัยเชียงใหม่ ประกอบด้วยคณะมนุษยศาสตร์ คณะสังคมศาสตร์ และคณะวิทยาศาสตร์

**ประวัติ**
คณะมนุษยศาสตร์ มหาวิทยาลัยเชียงใหม่
คณะมนุษยศาสตร์เริ่มเปิดการเรียนการสอนครั้งแรกเมื่อ พ.ศ. 2507 พร้อมกับการก่อตั้งมหาวิทยาลัยเชียงใหม่ โดยในปีแรกมีอาจารย์ 20 คน อาจารย์พิเศษ 2 คน นักศึกษา 77 คน เจ้าหน้าที่ 3 คน เปิดทำการสอน 282 กระบวนวิชา โดยเปิดสอน 4 ภาควิชา คือ ภาควิชาประวัติศาสตร์ ภาษาไทย ภาษาต่างประเทศ และภาควิชามนุษยสัมพันธ์ คณบดีของคณะท่านแรกคือ ศาสตราจารย์ ดร . หม่อมหลวงตุ้ย ชุมสาย

**ภาควิชา**

**ภาควิชาภาษาตะวันตก (Department of Western Languages)**
 สาขาวิชาภาษาฝรั่งเศส (Division of French)- สาขาวิชาภาษาและวัฒนธรรมเยอรมัน (Division of German Language and Culture)- สาขาวิชาภาษาสเปน (Division of Spanish)


**ภาควิชาภาษาตะวันออก (Department of Oriental Languages)**
 สาขาวิชาภาษาและวัฒนธรรมญี่ปุ่น (Division of Japanese Language and Culture)- สาขาวิชาภาษาจีน (Division of Chinese)- สาขาวิชาภาษาและวัฒนธรรมพม่า (Division of Burmese Language and Culture)- สาขาวิชาภารตวิทยา (Division of Indology)- สาขาวิชาภาษาและวัฒนธรรมเกาหลี (Division of Korean Language and Culture)- สาขาวิชาภาษาเวียดนาม (Division of Vietnamese)- สาขาวิชาภาษาอินโดนีเซีย (Division of Indonesian)

**ภาควิชาการท่องเที่ยว (Department of Tourism)**

**ภาควิชาจิตวิทยา (Department of Psychology)**

**ภาควิชาบรรณารักษศาสตร์และสารสนเทศศาสตร์ (Department of Library and Information Science)**

**ภาควิชาประวัติศาสตร์ (Department of History)**

**ภาควิชาปรัชญาและศาสนา (Department of Philosophy)**

**ภาควิชาภาษาไทย (Department of Thai)**

**ภาควิชาภาษาอังกฤษ (Department of English)**

**ภาควิชามนุษยสัมพันธ์ (Department of Human Relation)**
 สาขาวิชาบ้านและชุมชน (Division of Home and Community)

**กลุ่มวิชาศึกษาทั่วไป**

**หลักสูตรที่เปิดสอน**
คณะมนุษศาสตร์เปิดรับบุคคลเข้าศึกษาต่อทั้งในระดับปริญญาตรี ปริญญาโทและปริญญาเอก ในหลักสูตรและสาขาวิชาดังต่อไปนี้ 

**ทำเนียบคณบดี**

**ทำเนียบองค์การนักศึกษา**

**สมาชิกสภานักศึกษามหาวิทยาลัยเชียงใหม่ คณะมนุษยศาสตร์**

**สโมสรนักศึกษาคณะมนุษยศาสตร์**

**อ้างอิง**

**แหล่งข้อมูลอื่น**
#  คณะมนุษยศาสตร์ มหาวิทยาลัยเชียงใหม่ date=2008-10-30 
#  ภาควิชาภาษาอังกฤษ คณะมนุษยศาสตร์ มหาวิทยาลัยเชียงใหม่ date=2016-03-04 
ชเชียงใหม่
หมวดหมู่:หน่วยงานในมหาวิทยาลัยเชียงใหม่
กลุ่มภาษาเตอร์กิก

กลุ่มภาษาเตอร์กิกเป็นกลุ่มของภาษาที่แพร่กระจายจากยุโรปตะวันออก ผ่านทะเลเมดิเตอร์เรเนียนไปถึงไซบีเรียและจีนตะวันตก และจัดเป็นส่วนหนึ่งของสมมติฐานตระกูลภาษาอัลไต กลุ่มภาษานี้มีผู้พูดเป็นภาษาแม่ราว 180 ล้านคน ถ้ารวมผู้ที่พูดเป็นภาษาที่สองด้วยมีราว 200 ล้านคน ส่วนใหญ่เป็นผู้พูดภาษาตุรกี ซึ่งคิดเป็น 40%ของผู้พูดกลุ่มภาษานี้ทั้งหมด

**การจัดจำแนก**
ลักษณะที่สำคัญของกลุ่มภาษาเตอร์กิกคือการเปลี่ยนเสียงสระ การเชื่อมคำแบบรูปคำติดต่อโดยใช้ปัจจัย ไม่มีการแบ่งเพศของคำนาม การเรียงประโยคโดยทั่วไปเป็นแบบประธาน-กรรม-กริยา ลักษณะของภาษาแบบนี้พบในกลุ่มภาษามองโกเลีย กลุ่มภาษาตังกูสิตและภาษาเกาหลีด้วย

**ประวัติ**
การแพร่กระจายของผู้พูดกลุ่มภาษาเตอร์กิกแพร่กระจายในบริเวณยูเรเชียจากตุรกีทางตะวันตกไปจนถึงไซบีเรียทางตะวันออกเฉียงเหนือ
ไฟล์:Altaic family2.svg|left|thumb|300px|การแพร่กระจายของตระกูลภาษาอัลไตอิกจากยูเรเชีย รวมภาษาญี่ปุ่นและภาษาเกาหลี

**การบันทึกในยุคแรก**
บันทึกของกลุ่มภาษาเตอร์กิกเริ่มพบเมื่อราวพุทธศตวรรษที่ 13 โดยเป็นจารึกอักษรออร์คอนของชาวกอกเติร์กเขียนด้วยภาษาเตอร์กิกโบราณ ซึ่งค้นพบครั้งแรกเมือ พ.ศ. 2432 ที่หุบเขาออร์คอนในมองโกเลีย หนังสือ Compendium of the Turkic Dialects ( Divânü Lügati't-Türk) เขียนเมื่อพุทธศตวรรษที่ 16 โดย Kaşgarlı Mahmud ของดินแดนการา-คานิดข่านเป็นเอกสารภาษาศาสตร์ชุดแรกของกลุ่มภาษานี้ซึ่งเน้นที่กลุ่มภาษาตะวันตกเฉียงใต้ หนังสือ Cordex Cumanicus ได้กล่าวถึงสาขาตะวันตกเฉียงเหนือเทียบระหว่างภาษาคิปชาก กับภาษาละตินที่ใช้โดยมิชชันนารีนิกายโรมันคาทอลิกซึ่งส่งไปยังคูมานที่อยู่ในฮังการีและโรมาเนีย บันทึกรุ่นแรกของภาษาของชาวโวลกา บุลกาชิที่กลายมาเป็นภาษาชูวาสในปัจจุบัน เริ่มพบในช่วงพุทธศตวรรษที่ 18-19

**การแพร่กระจายทางภูมิศาสตร์และพัฒนาการ**
จากการแพร่กระจายของชาวเตอร์กในยุคกลางตอนต้น กลุ่มภาษาเตอร์กิกได้แพร่หลายไปทั่วเอเชียกลาง เริ่มจากไซบีเรีย (สาธารณรัฐซาคา) ไปถึงทะเลเมดิเตอร์เรเนียน (เซลจุกเตอร์ก) หน่วยของกลุ่มภาษาเตอร์กิก ได้แพร่หลายไปเป็นส่วนหนึ่งของภาษาฮังการี ภาษาเปอร์เซีย ภาษาอูรดู ภาษารัสเซีย ภาษาจีน และภาษาอาหรับ

**การจัดจำแนก**
เป็นเวลาหลายศตวรรษที่ผู้พูดกลุ่มภาษาเตอร์กิกได้เคลื่อนย้ายอย่างต่อเนื่อง และได้ติดต่อกับภาษาที่อยู่ใกล้เคียง ทั้งกลุ่มภาษาอิหร่าน กลุ่มภาษาสลาฟ และกลุ่มภาษามองโกเลีย โดยทั่วไป กลุ่มภาษาเตอร์กิกแบ่งได้เป็น 6 สาขา คือ- กลุ่มภาษาตะวันตกเฉียงใต้ หรือกลุ่มภาษาโอคุซ- กลุ่มภาษาตะวันตกเฉียงเหนือ หรือกลุ่มภาษาคิปชาก- กลุ่มภาษาตะวันออกเฉียงใต้ หรือกลุ่มภาษาอุยกูร์- กลุ่มภาษาตะวันออกเฉียงเหนือ หรือกลุ่มภาษาไซบีเรีย- กลุ่มภาษาโอคูร์
อาจรวมกลุ่มภาษาตะวันตกเฉียงใต้ กลุ่มภาษาตะวันตกเฉียงเหนือ กลุ่มภาษาตะวันออกเฉียงใต้ และกลุ่มภาษาโอคูร์เข้าเป็นกลุ่มภาษาเตอร์กิกตะวันตก ที่เหลือจัดเป็นกลุ่มภาษาเตอร์กิกตะวันออก ทางด้านภูมิศาสตร์และภาษาศาสตร์ จัดให้ กลุ่มภาษาตะวันตกเฉียงเหนือ กลุ่มภาษาตะวันออกเฉียงใต้รวมเป็นกลุ่มภาษาเตอร์กิกกลาง ส่วนกลุ่มภาษาตะวันออกเฉียงเหนือ และภาษาแฆแลจจัดเป็นภาษาที่อยู่ที่ราบ

**สมาชิก**
ต่อไปนี้เป็นสมาชิกของกลุ่มภาษาเตอร์กิกที่จัดจำแนกโดย Lars Johanson (1998)

**การเปรียบเทียบคำศัพท์**

**อ้างอิง**

**แหล่งข้อมูลอื่น**
  Turkic Languages: Resources - University of Michigan-  Map of Turkic languages-  Classification of Turkic Languages date=2011-04-08 -  Online Uyghur-English Dictionary-  Turkic language vocabulary comparison tool / dictionary date=2008-05-17 

หมวดหมู่:ตระกูลภาษาอัลไต
ราเกซ สักเสนา

ราเกซ สักเสนา (Rakesh Saxena; 13 กรกฎาคม พ.ศ. 2495 – )  เป็นนักการเงินการธนาคาร ชาวอินเดีย อดีตที่ปรึกษานายเกริกเกียรติ ชาลีจันทร์ อดีตกรรมการผู้จัดการใหญ่  ธนาคารกรุงเทพฯ พาณิชยการ (บีบีซี) เจ้าของฉายา "พ่อมดการเงิน"

**ประวัติ**
นายราเกซ เกิดที่เมืองอินดอร์ รัฐมัธยประเทศ จบการศึกษาระดับปริญญาโท สาขาวรรณกรรม มหาวิทยาลัยเคมบริดจ์ เดินทางเข้ามาในประเทศไทยหลังปี พ.ศ. 2520 ทำงานเป็นผู้เชี่ยวชาญทางการเงินและการลงทุน และที่ปรึกษาของหลายบริษัท ได้เป็นที่ปรึกษาของธนาคารกรุงเทพฯ พาณิชยการ ตั้งแต่ พ.ศ. 2535 และถูกดำเนินคดีข้อหายักยอกทรัพย์เป็นเงิน 75 ล้านดอลลาร์สหรัฐ เมื่อ พ.ศ. 2539 หลังการล้มละลายของธนาคารกรุงเทพฯ พาณิชยการ ในปี พ.ศ. 2538 และออกหมายจับ เมื่อวันที่ 5 มิถุนายน พ.ศ. 2539
นายราเกซ เดินทางหลบหนีออกจากประเทศไทย ไปอาศัยอยู่ที่เมืองวิสต์เลอร์  รัฐบริติชโคลัมเบีย ประเทศแคนาดา และถูกจับกุมโดยกองตำรวจม้าหลวงแห่งแคนาดา เมื่อวันที่ 7 กรกฎาคม พ.ศ. 2539 ทางการไทยได้ประสานงานกับเจ้าหน้าที่แคนาดา เพื่อนำตัวนายราเกซเป็นผู้ร้ายข้ามแดน กลับมาดำเนินคดีในประเทศไทย แต่นายราเกซได้ให้ทนายความยื่นคัดค้าน โดยอ้างว่าถ้าถูกส่งกลับประเทศไทยอาจถูกสังหารหรือถูกขังในคุกอย่างโหดร้ายทารุณ
ศาลฎีกาแคนาดายกคำร้องคัดค้านของนายราเกซเมื่อเดือนพฤศจิกายน พ.ศ. 2551 เป็นผลให้ทางการแคนาดาต้องส่งตัวนายราเกซ สักเสนา ให้ทางการไทยตามกระบวนการส่งผู้ร้ายข้ามแดนในที่สุด ต่อมาในเดือนมิถุนายน พ.ศ. 2555 ศาลอาญากรุงเทพใต้ มีคำพิพากษาให้จำคุกนายราเกซ เป็นเวลา 10 ปี ปรับ 1 ล้านบาท หาก จำเลย ไม่ชำระค่าปรับให้กักขัง 2 ปี และให้ จำเลย ชดใช้ค่าเสียหายให้กับ ธนาคาร บีบีซี เป็นจำนวนเงิน 1,132,000,000 บาท

**อ้างอิง**
หมวดหมู่:นักธุรกิจชาวอินเดีย
หมวดหมู่:อาชญากร
หมวดหมู่:ชาวอินเดียในประเทศไทย
หมวดหมู่:บุคคลจากมหาวิทยาลัยเคมบริดจ์
หมวดหมู่:บุคคลจากรัฐมัธยประเทศ
พระยานมาศสามลำคาน

พระยานมาศสามลำคาน เป็นคานหามขนาดใหญ่ กลางตั้งแท่นทำด้วยไม้สลักปิดทองประดับกระจกสี มีพนักโดยรอบ 3 ด้าน และมีคานหาม 3 คาน จึงเรียกว่า พระยานมาศสามลำคาน ลักษณะเป็นแท่นซ้อนลด 4 ชั้น ย่อมุมไม้สิบสอง  ชั้นบนสุดทำเป็นแผงราชวัตรจำหลักลายประดับกระจกกั้น เว้นช่องที่ส่วนหน้าและส่วนหลัง และมีมุขยื่นออกมา ฐานชั้นที่ 3 ประดับรูปครุฑแกะสลักโดยรอบ 38 ตัว ชั้นที่ 4 ประดับเทพนม 26 องค์ ตัวแท่นยานมาศตั้งยึดติดกับลำคานทั้ง 3 บนยานมีแผ่นไม้ขนาดใหญ่รูปแปดเหลี่ยมพร้อมขอเกี่ยว 4 ตัว ติดไว้ พื้นไม้ด้านบนทาสีแดง รอบข้างสลักลายปิดทอง เป็นที่สำหรับตั้งพระโกศให้มั่นคง  คานทั้ง 3 เป็นไม้กลึงกลมทาสีแดง สร้างจากไม้เนื้อแข็งจำนวนสามลำ ปลายสลักเป็นหัวเม็ดปิดทองประดับกระจกสี ใช้พนักงานหาม 60 คน เวลาหามจริงใช้คน 2 ผลัด  พระยานมาศสามลำคานองค์แรกสร้างขึ้นในสมัยรัชกาลที่ 2 แผ่นดินพระบาทสมเด็จพระพุทธเลิศหล้านภาลัย เพื่อใช้อัญเชิญพระบรมโกศทรงพระบรมศพพระบาทสมเด็จพระพุทธยอดฟ้าจุฬาโลกมหาราช เป็นครั้งแรก

**การใช้งาน**
เพื่ออัญเชิญพระโกศพระบรมศพพระมหากษัตริย์ โดยกระบวนพยุหยาตราสี่สายจากพระที่นั่งดุสิตมหาปราสาทในพระบรมมหาราชวัง  ไปประดิษฐานบนพระมหาพิชัยราชรถที่จอดเทียบรออยู่ใกล้พลับพลายกตรงสี่แยกบริเวณหน้าวัดพระเชตุพนวิมลมังคลาราม เมื่อพระมหาพิชัยราชรถเชิญพระโกศพระบรมศพไปถึงพระเมรุมาศแล้ว ก็จะใช้พระยานมาศสามลำคานนี้อัญเชิญพระโกศพระบรมศพจากพระมหาพิชัยราชรถเวียนรอบพระเมรุมาศ ณ ท้องสนามหลวง อีกครั้งหนึ่ง ยกเว้นถ้าเป็นพระบรมศพหรือพระศพของพระมหากษัตริย์หรือพระบรมวงศานุวงศ์ที่ทรงรับราชการทหารเมื่อยังทรงพระชนม์ จะใช้ราชรถปืนใหญ่เวียนรอบแทน

**งานพระบรมศพ**
# งานพระบรมศพ พระบาทสมเด็จพระจุลจอมเกล้าเจ้าอยู่หัว พ.ศ. 2454
#งานพระบรมศพ สมเด็จพระศรีพัชรินทราบรมราชินีนาถ พระบรมราชชนนีพันปีหลวง พ.ศ. 2463
# งานพระบรมศพ พระบาทสมเด็จพระมงกุฎเกล้าเจ้าอยู่หัว พ.ศ. 2469
#งานพระบรมศพ พระบาทสมเด็จพระปรเมนทรมหาอานันทมหิดล พ.ศ. 2493
# งานพระบรมศพ สมเด็จพระศรีสวรินทิราบรมราชเทวี พระพันวัสสาอัยยิกาเจ้า พ.ศ. 2499
# งานพระบรมศพ สมเด็จพระนางเจ้ารำไพพรรณี พระบรมราชินีในรัชกาลที่ 7 พ.ศ. 2528
# งานพระบรมศพ สมเด็จพระศรีนครินทราบรมราชชนนี พ.ศ. 2539
# พระราชพิธีพระราชทานเพลิงพระศพสมเด็จพระเจ้าพี่นางเธอฯ กรมหลวงนราธิวาสราชนครินทร์ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พ.ศ. 2551
# พระราชพิธีพระราชทานเพลิงพระศพ สมเด็จเจ้าฟ้าเพชรรัตนราชสุดา สิริโสภาพัณณวดี สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พ.ศ. 2555
# พระราชพิธีถวายพระเพลิงพระบรมศพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 26 ตุลาคม พ.ศ. 2560

**สถานที่เก็บพระยานมาศสามลำคาน**
พระยานมาศสามลำคานเก็บรักษา ณ โรงราชรถ  พิพิธภัณฑสถานแห่งชาติ พระนคร ภายใต้การดูแลของกรมศิลปากร ซึ่งมีการบูรณะซ่อมแซมเมื่อจำเป็นต้องใช้เท่านั้น

**ระเบียงภาพ**

**อ้างอิง**

**แหล่งข้อมูลอื่น**
  พระยานมาศสามลำคาน (๒๑ พฤศจิกายน ๒๕๕๑)fix-attempted=yes , ราชบัณฑิตยสถาน
หมวดหมู่:งานสะสมของพิพิธภัณฑสถานแห่งชาติ พระนคร
ปรารถนา ไฟสงครามและความอยู่รอด

==นักแสดง**

**ลิงค์ที่เกี่ยวข้อง**
 An extract with music
*title=Turtles Can Fly- Review by Robert Koehler, Variety.- Review by Maria Garcia, Film Journal International.- Review by Ann Hornaday, Washington Post- Review by Anthony Lane date=2012-12-08 , The New Yorker.- Review by Carina Chocano, Los Angeles Times.- Review by Nick Schager, Slant Magazine.- ข้อมูลภาพยนตร์เรื่องปรารถนา ไฟสงครามและความอยู่รอด- Review by Jessica Winter date=2008-06-19 , Village Voice.- Review by Peter Bradshaw, The Guardian.- Review by Ruthe Stein date=2006-06-21 , San Francisco Chronicle.
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์ชีวิต
หมวดหมู่:ภาพยนตร์เคิร์ด
กุ้งแชบ๊วย

กุ้งแชบ๊วย (p=qīng wěi xiā; เพ็งอิม: cên1 bhuê2 hê5; Banana shrimp; Fenneropenaeus merguiensis อดีตใช้ Penaeus merguiensis) เป็นกุ้งธรรมชาติ ที่เติบโตในทะเล แต่สามารถกักเก็บได้ตามริมชายฝั่ง เราเรียกว่า วังกุ้ง บริเวณ มหาชัย แม่กลอง สมุทรปราการ เป็นต้น กินแพลงตอนเป็นอาหาร
กุ้งแชบ๊วยในประเทศไทยปัจจุบันพบอยู่สองชนิด คือ Fenneropenaeus merguiensis de Man, 1888 และ Fenneropenaeus indicus H. Milne Edwards, 1837 วิธีแยกกุ้งแชบ๊วยสองชนิดนี้ให้สังเกตที่ maxilliped คู่ที่ 3 ของเพศผู้ Fenneropenaeus merguiensis จะมีปล้องปลายสั้นกว่าปล้องรองสุดท้าย

**อ้างอิง**
  Penaeus Merguiensis (Family: Penaeidue) date=2008-11-20 
หมวดหมู่:วงศ์ Penaeidae
หมวดหมู่:ปศุสัตว์
หมวดหมู่:ครัสเตเชียนเศรษฐกิจ
หมวดหมู่:คำและวลีภาษาแต้จิ๋ว
คลิก รีโมตรักข้ามเวลา

คลิก รีโมตรักข้ามเวลา (Click) เป็นภาพยนตร์อเมริกันแนวตลก ดราม่า เข้าฉายในสหรัฐอเมริกาเมื่อปี พ.ศ. 2549 กำกับโดย แฟรงก์ โคราซี เขียนบทโดย มาร์ค โอคีฟ และสตีฟ โคเรน นำแสดงโดย อดัม แซนด์เลอร์, เคต เบ็กคินเซล, คริสโตเฟอร์ วอลเคน, เฮนรี วิงค์เลอร์, เดวิด แฮสเซลฮอฟ, จูลี เคฟเนอร์, เจนนิเฟอร์ คูลิดจ์ และฌอน แอสติน
แซนด์เลอร์ รับบทเป็นนักสถาปนิกผู้ที่ทำงานหนักเกินไปทำให้เขาไม่มีเวลาให้กับครอบครัว จนได้พบ เครื่องรีโมท อุปกรณ์อิเล็กทรอนิกส์ที่สามารถควบคุมทุกสิ่งในจักรวาลนี้ได้และสามารถเดินทางย้อนเวลาสู่อดีตหรือล้ำหน้าไปโลกในอนาคต โดยมีโหมดความเร็วให้เลือกหลายระดับตามความต้องการ จนวันหนึ่งเขาไม่สามารถบังคับเครื่องมือได้ ในไม่ช้าเขาตระหนักว่าเขาเสียเวลาอันมีค่าให้กับครอบครัวจนพลาดเหตุการณ์สำคัญมากมายและเป็นบทเรียนชีวิตสำหรับเขา การถ่ายทำภาพยนตร์เริ่มต้นเมื่อช่วงปลายปี 2005 และถ่ายทำเสร็จในต้นปี 2006 ภาพยนตร์ได้รับการเสนอชื่อเข้าชิงรางวัลออสการ์ในสาขาแต่งหน้ายอดเยี่ยม

**นักแสดง**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ- id=0389860- 334171- click- click
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์อเมริกัน
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในอนาคต
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในรัฐนิวแฮมป์เชอร์
ทัวร์กอน

ทัวร์กอน (Turgon) เป็นตัวละครเอกตัวหนึ่งในปกรณัมเรื่อง ซิลมาริลลิออน ของ เจ. อาร์. อาร์. โทลคีน พระองค์เป็นเอลฟ์ชาว โนลดอร์ เป็นโอรสองค์ที่สองของฟิงโกลฟิน ซึ่งเป็นโอรสของฟินเว จอมกษัตริย์แห่งโนลดอร์ ทรงมีพี่ชายหนึ่งองค์คือ ฟิงกอน และน้องสาวหนึ่งองค์ คือ อาเรเดล ท่านหญิงขาว 
ชื่อ 'ทัวร์กอน' เป็นภาษาซินดาริน แผลงมาจากคำเควนยาว่า ทูรูคาโน (Turukáno) มีความหมายว่า 'เจ้าชายผู้กล้าหาญ'

**ประวัติ**
ทัวร์กอนเดินทางจากอามันมายังมิดเดิลเอิร์ธพร้อมกับทัพโนลดอร์ภายใต้การนำของฟิงโกลฟินพระบิดา แม้ว่าที่จริงแล้วจะมิได้เต็มใจก็ตาม เมื่อทัพโนลดอร์ส่วนใหญ่ถูกเฟอานอร์ทิ้งไว้ริมชายฝั่ง ก็พากันเดินทางข้ามทุ่งน้ำแข็งเฮลคารัคเซเพื่อมายังมิดเดิลเอิร์ธ ภรรยาของทัวร์กอนชื่อ เอเลนเว เสียชีวิตในระหว่างการเดินทางครั้งนี้ ทัวร์กอนมีพระธิดาองค์เดียวชื่อ อิดริล เคเลบรินดัล เมื่อบรรดาเจ้านายโนลดอร์พากันตั้งอาณาจักรบนมิดเดิลเอิร์ธ ทัวร์กอนได้ไปอาศัยอยู่ที่เนฟรัสต์ สร้างเมืองริมชายฝั่งของตนขึ้นชื่อว่า วินยามาร์ พลเมืองในความปกครองของอาณาจักรนี้มีทั้งชาวโนลดอร์และซินดาร์ปะปนกัน
ทัวร์กอนเป็นเพื่อนสนิทกับฟินร็อด เฟลากุนด์ ผู้มีศักดิ์เป็นลูกพี่ลูกน้องด้วย ทั้งสองมักเดินทางท่องเที่ยวไปด้วยกัน คราวหนึ่งขณะล่องแม่น้ำซิริออน เทพอุลโมบันดาลนิมิตให้แก่คนทั้งสองให้เสาะหาที่ซ่อนตัวเป็นอาณาจักรที่มั่นคง เพื่อให้รอดพ้นจากเงื้อมเงาของมอร์ก็อธ หลังจากนิมิตนั้นหลายปี อุลโมจึงช่วยดลใจให้ทัวร์กอนค้นพบหุบเขาทุมลาเดนภายในวงล้อมของเทือกเขาวงแหวน ทัวร์กอนเริ่มสร้างอาณาจักรใหม่ขึ้นที่นี่และลอบอพยพผู้คนจากเนฟรัสต์มาจนหมด อาณาจักรลับแลในหุบเขานี้ชื่อว่า กอนโดลิน ไม่มีใครสามารถเข้าไปถึงที่มั่นแห่งนี้ได้ แม้แต่กับพวกเอลฟ์ทั่วไปก็เพียงเคยได้ยินชื่อเท่านั้น
ทัวร์กอนเคยให้ความช่วยเหลือแก่ฮูรินและฮูออร์ มนุษย์แห่งตระกูลฮาดอร์ และยังได้ยกทัพออกไปช่วยรบในสงครามเนียร์นายธ์อาร์นอยดิอัด อันเป็นสงครามที่ฝ่ายเอลฟ์และมนุษย์สูญเสียอย่างมากที่สุด นับแต่นั้นชาวกอนโดลินก็ไม่ยอมย่างออกนอกนครอีกเลย จนกระทั่ง ทูออร์ บุตรแห่งฮูออร์ เดินทางมาถึงด้วยความช่วยเหลือของเทพอุลโม ทัวร์กอนรับอุปถัมภ์ทูออร์ไว้ ต่อมาภายหลังเขาได้แต่งงานกับเจ้าหญิงอิดริล ด้วยความริษยาของญาติผู้หนึ่งคือมายกลิน ที่ตกหลุมรักอิดริลเช่นกัน
ความริษยาของมายกลินเป็นต้นเหตุนำความพินาศมาสู่นครกอนโดลิน ทัพมอร์ก็อธสามารถยกมาตีนครลึกลับได้เมื่อได้ล่วงรู้ถึงเส้นทางลับ ทัวร์กอนสิ้นพระชนม์ในการรบครั้งนี้

**แผนผังตระกูล**

**ดูเพิ่ม**
 ราชวงศ์ฟินเว - การล่มสลายของกอนโดลิน

**อ้างอิง**
  "ทัวร์กอน" จากเอ็นไซโคลปิเดียแห่งอาร์ดา 
หมวดหมู่:เอลฟ์ (มิดเดิลเอิร์ธ)
หมวดหมู่:ตัวละครในซิลมาริลลิออน
แม่แบบ:กล่องข้อมูล สถานที่ของโทลคีน

== การใช้งาน**
ใส่กล่องข้อมูลในบทความดังนี้
แม่แบบนี้ใช้ประกอบบทความที่เป็นสถานที่ในปกรณัมชุดมิดเดิลเอิร์ธของ เจ. อาร์. อาร์. โทลคีน การใส่ค่าต่างๆ มีความหมายดังนี้
*place - เป็นชื่อสถานที่ปรากฏบนหัวกล่อง ใส่เมื่อเป็นชื่อที่แตกต่างจากชื่อบทความ
*image - ที่ตั้งภาพประกอบ
**caption - คำอธิบายเพิ่มเติมของภาพนั้น (ถ้ามี)
**image size - สามารถตั้งขนาดของภาพได้  ค่าตั้งต้นเท่ากับ 300px
*alias - ชื่ออื่นๆ ที่ปรากฏในเรื่อง (เฉพาะที่ใช้โดยโทลคีนเท่านั้น) 
*description - คำบรรยายลักษณะทางภูมิศาสตร์หรืออื่นๆ ถ้าต้องการ
*location - ตำแหน่งโดยคร่าวเทียบกับภูมิภาค เช่นบอกถึงอาณาจักรในสังกัด หรือชื่อดินแดน
*time - บอกช่วงเวลาที่สถานที่แห่งนั้นตั้งอยู่ กรณีเป็นเมือง อาจมีวันก่อตั้งและวันล่มสลาย
*founder - ใส่ชื่อผู้ปกครองหรือผู้ก่อตั้งคนแรก
*lord - ใส่ชื่อตำแหน่งผู้ปกครอง หรือชื่อคนถ้ามีคนเดียว
*books - ระบุหนังสือของโทลคีนที่มีการพรรณนาถึงสถานที่นี้อย่างละเอียด
หมวดหมู่:แม่แบบลอร์ดออฟเดอะริงส์
กอนโดลิน

กอนโดลิน (Gondolin) เป็นชื่ออาณาจักรเอลฟ์แห่งหนึ่งในปกรณัมชุดมิดเดิลเอิร์ธของ เจ. อาร์. อาร์. โทลคีน โดยปรากฏบรรยายอย่างละเอียดอยู่ในหนังสือ Book of Lost Tales และ ซิลมาริลลิออน ในชื่อตอนเดียวกันคือ การล่มสลายของกอนโดลิน เป็นหนึ่งในสาม "มหาตำนาน" ที่โทลคีนยกย่องไว้ (อีกสองเรื่องคือ "ตำนานของเบเรนและลูธิเอน" กับ "ตำนานบุตรแห่งฮูริน")
ทัวร์กอนเป็นผู้สร้างนครกอนโดลินขึ้นตามคำแนะนำของเทพอุลโม เพื่อใช้เป็นที่มั่นสำหรับหลบซ่อนตัวให้พ้นจากการคุกคามของมอร์ก็อธ อาณาจักรนี้ตั้งอยู่ในที่ราบหุบเขาทุมลาเดนกลางวงล้อมของเทือกเขาวงแหวนหรือเอโคริอัธ เส้นทางเข้าออกผ่านเทือกเขาเป็นความลับ ส่วนบนฟ้าก็ไม่มีใครผ่านได้เพราะมีพญาอินทรีโธรอนดอร์กับบริวารคอยเฝ้าคุ้มครองอยู่ จึงไม่มีผู้ใดทราบที่ตั้งแน่ชัดของอาณาจักรแห่งนี้เลย
อาณาจักรกอนโดลินเป็นอาณาจักรเอลฟ์ที่ยืนหยัดอยู่เป็นอาณาจักรสุดท้าย แต่ก็พินาศลงในที่สุดด้วยการทรยศของมายกลิน หลานของกษัตริย์ทัวร์กอนเอง ทำให้มอร์ก็อธสามารถยกทัพมาบุกโจมตีจนเมืองแตกได้ กษัตริย์ทัวร์กอนและมายกลินเสียชีวิตในคราวล่มนคร มีเพียงทูออร์ อิดริล และเออาเรนดิล กับพลเมืองติดตามอีกเล็กน้อยที่หนีออกไปได้ ด้วยการช่วยเหลือของเหล่าหัวหน้าตระกูลของกอนโดลิน เช่น กลอร์ฟินเดล และ เอคเธลีออน และไปสมทบกับเอลฟ์กลุ่มสุดท้ายที่เหลือบนแผ่นดินเบเลริอันด์ที่เมืองท่าปากแม่น้ำซิริออน

**ดูเพิ่ม**
 การล่มสลายของกอนโดลิน

**อ้างอิง**
  "กอนโดลิน" จากเอ็นไซโคลปิเดียแห่งอาร์ดา
หมวดหมู่:ดินแดนในตำนานของโทลคีน
ชาวทิเบต

ชาวทิเบต เป็นชนกลุ่มใหญ่ในเขตปกครองตนเองทิเบต ของสาธารณรัฐประชาชนจีน และถือชนชาติกลุ่มน้อย กลุ่มหนึ่งของประเทศจีน ซึ่งมีวัฒนธรรมที่เป็นเอกลักษณ์อย่าง ภาษา ศาสนา วัฒนธรรม ประเพณี   และความเป็นอยู่เป็นของตนเอง แต่ความเป็นชุมชนเมืองและเศรษฐกิจของชาวจีนซึ่งเป็นชนกลุ่มใหญ่กำลังทำลายความเป็นทิเบตดั้งเดิม ดั่งชนกลุ่มน้อยในประเทศต่าง ๆ ทั่วโลก
ชาวทิเบตสืบเชื้อสายจากชนเผ่าตูรัน และตังกุตในเอเชียกลาง ต่อมาได้อพยพมาจากทางตอนบนในเขตหุบเขาที่ราบลุ่มแม่น้ำยาร์ลุงซางโป และแต่งงานกับชนพื้นเมืองแถบนี้ แล้วออกลูกออกหลานเป็นชาวทิเบตในปัจจุบัน ชาวทิเบตเป็นชนเผ่าที่รักสงบ ในอดีตเคยเป็นพวกชาวเขาที่ไม่แตกต่างกับชาวเขาทั่วไป แต่พอได้รับพระพุทธศาสนาแบบวัชรยานจากพระปัทมสัมภวะ (คุรุรินโปเช่) ทำให้ทิเบตมีวัฒนธรรมที่โดดเด่น
ชาวทิเบตส่วนใหญ่นับถือศาสนาพุทธวัชรยาน นอกนั้นนับถือศาสนาอิสลามราว 2,000 คน และคริสตังทิเบตราว 600 คน

**อ้างอิง**

**ดูเพิ่ม**
 ทะไล ลามะ- พุทธศาสนาในทิเบต- ประวัติศาสตร์ทิเบต- ทิเบตภายใต้การปกครองของจีน- เขตปกครองตนเองทิเบต
หมวดหมู่:ชนกลุ่มน้อยในประเทศจีน
หมวดหมู่:ชาวทิเบต
ยกขบวนป่วนซีไอเอ

== นักแสดง**
จอห์น มัลโควิช เป็น Osbourne Cox
*ฟรานเซส แม็คดอร์มานด์ เป็น ลินดา ลิทซ์เก้
*แบรด พิตต์ เป็น แช้ด เฟลด์ไฮเมอร์ 
*จอร์จ คลูนีย์ เป็น แฮร์รี่ ฟาร์เรอร์
*ทิลดา สวินตัน เป็น แค็ทตี้ ค๊อกซ์
*Richard Jenkins เป็น Ted Treffon
*Elizabeth Marvel เป็น Sandy Pfarrer
*Devin Rumer เป็น Surveilance

**โน้ต**

**แหล่งข้อมูลอื่น**
  เว็บไซต์อย่างเป็นทางการ date=2008-09-07 -  Official site date=2008-10-24  at Working Title Films-  Official Trailer at Apple.com (red band trailer, requires iTunes due to age-restricted content)-  Burn After Reading at Rotten Tomatoes-  หนังดี-  Coenesque: The Films of the Coen Brothers date=2003-11-19 -  "Ocean's pair set for new Coen brothers comedy" - guardian.co.uk-  "So How's the Script for the Coen Brothers' ‘Burn After Reading,’ Starring Pitt and Clooney?" - New York Magazine-  Clooney Studio website production page date=2015-09-08 -  You Know, For Kids! Burn After Reading section date=2012-07-12 

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์ตลก
ไอรีน แอดเลอร์

ไฟล์:Lillie langtry.JPG|thumb|ลิลลี แลงทราย หนึ่งในข้อสันนิษฐานที่เชื่อว่าเป็นต้นแบบของไอรีน แอดเลอร์
ไอรีน แอดเลอร์ (Irene Adler) เธอปรากฏอยู่ในนวนิยายสืบสวนสอบสวนเรื่อง เชอร์ล็อก โฮมส์ ตอน เหตุอื้อฉาวในโบฮีเมีย (A Scandal in Bohemia) ซึ่งเซอร์อาร์เธอร์ โคนัน ดอยล์ เป็นคนสร้างนวนิยายสืบสวนสอบสวนชื่อดังนี้ขึ้นมา โดยให้เธอเคยแต่งงานมาแล้วครั้งหนึ่งและหย่ากับสามีไป อดีตสามีของเธอเป็นทนายชื่อ กอดฟรีย์ นอร์ตัน ในงานแต่งงานของเธอและสามี โฮมส์ได้ปลอมตัวไปที่นั่นและเป็นพยานการแต่งงานของทั้งสองคน หลังจากงานนั้น ไอรีนก็ให้เหรียญทองแก่โฮมส์ ซึ่งโฮมส์ก็เก็บเหรียญทองนี้ไว้อย่างดี
ไอรีน แอดเลอร์ เป็นผู้หญิงคนเดียวที่โฮมส์ยอมรับ เมื่อโฮมส์เห็นรูปเธอก็มักจะเรียกเธอว่า "คุณผู้หญิง" อยู่เสมอ เธอเป็นคนที่มีเสน่ห์มากแม้กระทั่งกษัตริย์แห่งโบฮีเมียก็เคยหลงรักเธออีกด้วย 
ไอรีน แอดเลอร์ เกิดเมื่อปี ค.ศ. 1858 ที่รัฐนิวเจอร์ซีย์ สหรัฐอเมริกา เป็นนักร้องอุปรากรปรีมาดอนนา (นักร้องนำหญิงในการแสดงอุปรากร) ของจักรวรรดิวอร์ซอ เธออาศัยอยู่ในบ้านเล็ก ๆ ที่ชื่อว่า ไบรโอนี (Briony) ที่ถนนเซอร์เพนไทน์ (Serpentine) ในลอนดอน ประเทศอังกฤษ
ในภาพยนตร์เรื่อง เชอร์ล็อก โฮล์มส์ ดับแผนพิฆาตโลก (พ.ศ. 2552) และ เชอร์ล็อก โฮล์มส์ เกมพญายมเงามรณะ (พ.ศ. 2554) บทไอรีน แอดเลอร์ แสดงโดยราเชล แมกแอดัมส์ นักแสดงชาวแคนาดา
หมวดหมู่:เชอร์ล็อก โฮมส์
หมวดหมู่:ตัวละครชาวอเมริกัน
เมลิอัน

เมลิอัน หรือ เมเลียน (Melian) เป็นเทพีไมอาร์องค์หนึ่ง ปรากฏในปกรณัมชุดมิดเดิลเอิร์ธของ เจ. อาร์. อาร์. โทลคีน เรื่อง ซิลมาริลลิออน ตำนานบุตรแห่งฮูริน กวีนิพนธ์ชุดลำนำแห่งเลย์ธิอัน และกวีนิพนธ์ตำนานบุตรแห่งฮูริน มีบทบาทในฐานะผู้นำเชื้อสายแห่งเทพ (ไอนัวร์) มาสู่แผ่นดินมิดเดิลเอิร์ธ และเป็นมารดาของลูธิเอน ทินูเวียล อำนาจของเมลิอันช่วยปกป้องอาณาจักรเอลฟ์จากการรุกรานของมอร์ก็อธได้ชั่วระยะเวลาหนึ่ง ครั้นเมื่อนางจากไปอำนาจนั้นก็เสื่อมสลาย และเป็นอันสิ้นสุดอาณาจักรเอลฟ์ทั้งปวง

**ประวัติ**
เมลิอันเป็นไมอาร์องค์หนึ่งซึ่งเป็นญาติของเทพียาวันนา นางรับใช้เทพีวานาและเอสเต มีหน้าที่คอยดูแลอุทยานของเทพีเอสเต คราวหนึ่งนางมายังมิดเดิลเอิร์ธเพื่ออภิบาลรักษาต้นไม้และสิ่งมีชีวิตบนมิดเดิลเอิร์ธที่หลับใหลอยู่ภายใต้แสงดาวริบหรี่ นางได้พบกับธิงโกล กษัตริย์แห่งเอลฟ์ชาวเทเลริ ขณะที่เขาเดินทางไปเยี่ยมฟินเวผู้เป็นสหาย ซึ่งเดินทางล่วงหน้าไปคอยอยู่ริมชายฝั่งตะวันตกของเบเลริอันด์ระหว่างการเดินทางครั้งใหญ่ของพวกเอลฟ์ไปยังอามัน เมลิอันและธิงโกลตกหลุมรักกันทันทีที่เห็นหน้า และยืนนิ่งอยู่ในป่านันเอลม็อธเป็นเวลาหลายปีด้วยตกอยู่ในมนตร์เสน่ห์ เป็นเหตุให้ชาวเทเลริส่วนหนึ่งเฝ้าค้นหาและไปไม่ทันการเดินทางข้ามทะเล ต้องตกค้างอยู่บนแผ่นดินเบเลริอันด์ กลายเป็นชาวซินดาร์ภายใต้การปกครองของธิงโกลและเมลิอันในเวลาต่อมา
เมลิอันให้กำเนิดธิดาแก่ธิงโกล ชื่อว่าลูธิเอน อันเป็นบุตรแห่งอิลูวาทาร์ที่งดงามที่สุดตลอดทุกยุคทุกสมัย ครั้นเมื่อมอร์ก็อธหนีจากวาลินอร์มายังมิดเดิลเอิร์ธ ได้ใช้อำนาจทำลายเอลฟ์และสิ่งมีชีวิตต่างๆ บนมิดเดิลเอิร์ธไปมาก เมลิอันจึงใช้อำนาจของตนสร้าง ข่ายเวทย์แห่งเมลิอัน ครอบคลุมดินแดนภายในอาณาจักรโดริอัธไว้ ทำให้คนภายนอกที่ไม่ได้รับอนุญาตจากเมลิอันหรือธิงโกลจะไม่มีทางค้นพบเส้นทางเข้าสู่อาณาจักรได้เลย เว้นไว้เพียงครั้งเดียวคือการที่เบเรนชาวมนุษย์ สามารถเล็ดรอดผ่านตาข่ายเวทย์เข้ามาได้ด้วยอำนาจของโชคชะตาที่ยิ่งใหญ่กว่าอำนาจของเมลิอัน
เมลิอันยังเป็นมารดาบุญธรรมของ ทูริน บุตรมนุษย์ ซึ่งมอร์เวนผู้มารดาส่งตัวมาขออยู่ในอุปถัมภ์ของธิงโกล นางยังได้มอบ เลมบัส ซึ่งเป็นเสบียงเดินทางของพวกเอลฟ์ที่ไม่เคยให้คนนอกเผ่าพันธุ์มาก่อน ให้แก่ทูรินด้วย แสดงถึงความเมตตาที่มีให้แก่ทูรินอย่างที่สุด
เมื่อทั้งลูธิเอนและธิงโกลสิ้นชีวิตจากไป เมลิอันก็สลายร่างของตนแล้วหวนกลับคืนแผ่นดินอามัน ร่ำไห้อาลัยถึงคนทั้งสองอยู่ในท้องพระโรงแห่งการรอคอยของมานดอส ไม่มีเรื่องราวในตำนานใดกล่าวถึงนางอีก

**สายวงศ์ของธิงโกลและเมลิอัน**

**สายวงศ์ของมนุษย์กึ่งเอลฟ์**

**อ้างอิง**
  "เมลิอัน" จากเอ็นไซโคลปิเดียแห่งอาร์ดา 
หมวดหมู่:ไมอาร์
หมวดหมู่:ไอนัวร์
หมวดหมู่:ตัวละครในซิลมาริลลิออน
หมวดหมู่:ตัวละครในบันเทิงคดีที่มีความเป็นอมตะ
หมวดหมู่:ตัวละครที่เป็นราชินี
พลิกแผนโฉด หักโคตรจารชน

พลิกแผนโฉด หักโคตรจารชน ภาพยนตร์แนว ระทึกขวัญ เริ่มออกฉายเมื่อวันที่ 28 มกราคม ค.ศ. 2003

**นักแสดง**
 อัล ปาชิโน  ..... วอลเทอร์ เบิร์ค - โคลิน ฟาร์เรลล์  ..... เจมส์ เคลย์ตัน- บริดเจ็ท โมนาฮาน ..... เลย์ล่า- แกเบรียล แมชต์ ..... แซค- คาร์ล พรูเนอร์  ..... เดนนิส


**ดูเพิ่ม**
title= พลิกแผนโฉด หักโคตรจารชน- ข้อมูลหนังเรื่อง พลิกแผนโฉด หักโคตรจารชน
หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์ระทึกขวัญ
หมวดหมู่:ภาพยนตร์สายลับ
หมวดหมู่:ภาพยนตร์ที่กำกับโดย โรเจอร์ โดนัลด์สัน
แฮปปี้เบิร์ธเดย์ (ภาพยนตร์)

แฮปปี้เบิร์ธเดย์ (Happy Birthday) เป็นภาพยนตร์ไทยแนวโรแมนติก-ดราม่า ที่ออกฉายวันที่ 18 ธันวาคม พ.ศ. 2551 สร้างและจัดจำหน่ายโดยโมทีฟ พลัส (เดิมคือ โมโนฟิล์ม) กำกับโดยพงษ์พัฒน์ วชิรบรรจง นำแสดงโดย อนันดา เอเวอริ่งแฮม, ฉายนันทน์ มโนมัยสันติภาพ มีเรื่องราวเกี่ยวกับชายหนุ่ม "เต็น" (อนันดา) และหญิงสาว "เภา" (ฉายนันทน์) ที่รู้จักกันกันผ่านตัวหนังสือ ในหนังสือท่องเที่ยวที่เต็มไปด้วยข้อความที่ถูกเขียนส่งต่อให้กันและกัน โดยพวกเขาไม่เคยพบหน้ากัน ภาพยนตร์เรื่องนี้ใช้เวลาถ่ายประมาณ 3 เดือน ส่วนใหญ่ถ่ายทำที่แม่ฮ่องสอนเป็นหลัก
ภาพยนตร์เรื่องนี้ยังมีเพลงประกอบ ชื่อ "เธอคือความฝัน" เพลงเก่าของวงพราว นำกลับมาทำใหม่โดยพราวเองและร่วมร้องกับเอิ้ล สตูดิโอโตโม่

**การตอบรับ**

**การออกฉาย**
แฮปปี้เบิร์ธเดย์ เปิดตัวในสัปดาห์แรก รวมรายได้จากรอบพิเศษ 20.2 ล้านบาท มากกว่าการเปิดตัวผลงานเมื่อปีก่อนอย่าง Me Myself ขอให้รักจงเจริญ ผลงานกำกับภาพยนตร์เรื่องแรกของพงษ์พัฒน์ ที่เปิดตัวไปได้ 12.1 ล้านบาท ภาพยนตร์ทำรายได้รวม 42.40 ล้านบาท

**คำวิจารณ์**
อภินันท์ บุญเรืองพะเนา พูดถึงภาพยนตร์เรื่องนี้ว่า "ที่หนังเรื่องนี้มอบให้กับคนดู ทั้งเนื้อเรื่องที่ซาบซึ้งกินใจ มุมกล้องสวยๆ เพลงประกอบเพราะๆ ของวงพราว... รวมไปจนถึงบทบาทการแสดงของอนันดาที่ควรค่าแก่การยกย่อง หนังเรื่องนี้ก็ยังมีส่วนบกพร่องอยู่บ้างในบางจุด"
นพปฎล จาก นิตยสารเอนเตอร์เทน วิเคราะห์การเล่าเรื่องว่า หนังแบ่งออกเป็นสองส่วน "ส่วนแรก หนังขายเสน่ห์ ความน่ารัก ภาพลักษณ์ ส่วนที่สองคืองานขายการแสดง ในภาคดราม่าหนัก ๆ"
ปฐมพงศ์ วงศ์ยาธรจิต นักร้องลูกทุ่งในกลุ่มศิลปินช้างเผือก ของคลื่นลูกทุ่งมหานคร  ได้ออกมาประท้วงกลางงานประกาศผลและมอบรางวัลภาพยนตร์ไทย ชมรมวิจารณ์บันเทิง ประจำปี 2551 ว่าภาพยนตร์เรื่องนี้ไม่สมควรได้รับรางวัล  เนื่องจากเป็นงานสร้างที่ออกมาไม่สวยดีนัก การดำเนินเรื่องไม่กระชับ  สมควรจะเป็นภาพยนตร์ฟอร์มเล็กมีต้นทุนต่ำมากกว่า  โดยฝากความหวังให้การตัดสินของชมรมวิจารณ์บันเทิงรวมถึงสถาบันต่างๆ เป็นไปอย่างบริสุทธิ์ยุติธรรม  ผลงานที่ได้รางวัลก็จะได้รับความเชื่อถืออย่างแท้จริง   ทางด้าน อนันดา เอเวอริ่งแฮม ผู้ได้รับรางวัลนักแสดงนำชายยอดเยี่ยมก็ไม่รู้สึกตกใจที่มีคนออกความเห็นเช่นนี้ เพราะทุกคนมีสิทธิในการแสดงความคิดเห็นหรือเรียกร้องกันได้ เพียงขอให้มีวิจารณญาณไว้ก่อน แต่ไม่ควรไปเกี่ยวข้องกับการเมือง

**รางวัล**

**อ้างอิง**

**แหล่งข้อมูลอื่น**
 title=แฮปปี้เบิร์ธเดย์ (2008)
ฮแปปี้เบิร์ธเดย์
ฮแปปี้เบิร์ธเดย์
ฮแปปี้เบิร์ธเดย์
ฮแปปี้เบิร์ธเดย์
ฮแปปี้เบิร์ธเดย์
อาร์ยูทีวี

ภาพทดสอบ
สถานีโทรทัศน์มหาวิทยาลัยรามคำแหง (Ramkhamhaeng University Television) หรือ อาร์ยู ทีวี (RU TV) คือ โทรทัศน์ผ่านดาวเทียมของมหาวิทยาลัยรามคำแหง เริ่มทำการออกอากาศผ่านดาวเทียมไทยคมในช่วงประมาณปี พ.ศ. 2549 แต่ก่อนหน้านี้ก็ได้มีโทรทัศน์ที่ออกอากาศภายในมหาวิทยาลัยอยู่แล้ว ซึ่งรายการต่าง ๆ ก็เป็นการประชาสัมพันธ์ข่าวสารของมหาวิทยาลัยรามคำแหงและส่งเสริมความรู้และวิชาเรียนต่าง ๆ 

**ช่องรายการต่าง ๆ**
ขณะนี้ส่งสัญญาณออกอากาศอยู่ 2 ช่อง ได้แก่- อาร์ยู ทีวี 1 (จะเป็นช่องห้องเรียนต้นแบบของโรงเรียนสาธิต และมีรายการเพื่อการศึกษาทีผลิตโดยสำนักเทคโนโลยีการศึกษา) ออกอากาศแบบแบบฟรีทีวีผ่านดาวเทียมไทยคมในระบบ C Band ที่คลื่นความถี่ 3459 V Sr.1085- อาร์ยู ทีวี 2 (ช่องนี้เป็นช่องการเรียนการสอนของ อบต. และ  เนติบัณฑิต) ออกอากาศแบบ PPV ผ่านดาวเทียมไทยคมในระบบ C Band ที่คลื่นความถี่ 3451 V Sr.1085

**สัญลักษณ์ของสถานี**
 ทาง RUTV ได้ใช้ตราสัญลักษณ์ของสำนักเทคโนโลยีการศึกษา มหาวิทยาลัยรามคำแหง มาใช้เป็นสัญลักษณ์ของสถานี- การแสดงสัญลักษณ์บนหน้าจอ จะมีตัวอักษร คำว่า RUTV และคำว่า www.ru.ac.th ซึ่งเป็นโดเมนเนมเว็บไซต์ของมหาวิทยาลัยรามคำแหง 

**การเปิดสถานี**
เมื่อถึงเวลา 18:00 น. (8:00 น. ในวันเสาร์-อาทิตย์) เริ่มออกอากาศอาณัติสัญญาณเตรียมเคารพธงชาติของ โทรทัศน์รวมการเฉพาะกิจแห่งประเทศไทย ต่อจากนั้นเริ่มเพลงชาติไทยและไอเดนท์แรกของสถานี ต่อจากนั้นจะเป็นการประกาศเปิดสถานีโดยปาวิณี ยืนยงวนานนท์ ต่อจากนั้น เริ่มไอเดนท์ที่ 2 และเริ่มรายการแรก
หมวดหมู่:มหาวิทยาลัยรามคำแหง
แม่แบบ:เหตุการณ์ปัจจุบัน/2551 พฤศจิกายน 19

* เรนโซ เปียโน เผยผลงานส่วนต่อเติมจากพิพิธภัณฑ์คิมเบลล์ในรัฐเท็กซัส โดยจะสร้างเพิ่มในส่วนตะวันตกของพิพิธภัณฑ์เดิมที่ออกแบบโดยลุยส์ คาห์น  (อาร์คเรคอร์ด)
}
กรด 1-แนฟทาลีนแอซีติก

กรด 1-แนฟทาลีนแอซีติก (1-Naphthaleneacetic acid: NAA) มีสูตรโครงสร้างเป็น C10H7CH2COOH เป็นออกซินสังเคราะห์ที่ใช้ในการกระตุ้นการเกิดราก กระตุ้นให้ระบบรากเจริญดี เปลี่ยนเพศดอกเงาะ ทาที่รอยแผลหลังการตัดแต่งกิ่งเพื่อป้องกันการแตกหน่อ ป้องกันผลร่วง NAA ที่ใช้ในทางการเกษตรเป็นผลึกสีขาว ละลายได้ดีในแอลกอฮอล์ จัดเป็นสารที่เป็นพิษต่อสัตว์เลี้ยงลูกด้วยนมระดับปานกลาง
ในทางการเกษตรมีการนำเอา NAA มาใช้งานดังนี้- การเปลี่ยนเพศของดอกเงาะ NAA สามารถเปลี่ยนเพศของดอกเงาะพันธุ์สีชมพูจากดอกกะเทยให้เป็นดอกตัวผู้ได้- การขยายพันธุ์มะม่วง NAA ผสมกับลาโนลินทาเหนือรอยทาบของกิ่งมะม่วงแรดบนต้นตอมะม่วงแก้ว ช่วยให้รอยทาบประสานกันได้ดี และช่วยเร่งการออกราก- การเพิ่มขนาดผลของสับปะรด NAA ทำให้สับปะรดมีขนาดใหญ่และน้ำหนักมาก แต่ข้อเสียคือทำให้ผลแก่ช้า และสับปะรดสุกจากข้างในก่อนที่เปลือกจะเป็นสีเหลือง ขนาดของก้านและแกนจะใหญ่- การชะลอการสุกของสับปะรด การจุ่มผลสับปะรดที่แก่จัดแต่ยังไม่เปลี่ยนสีลงใน NAA โดยไม่ต้องจุ่มส่วนที่เป็นจุก จะทำให้ผลคงความเขียวได้นาน และลดการเน่าได้ 50%- ป้องกันการหลุดร่วงของผลลางสาดและลองกอง พ่น NAA ไปที่ช่อผลลางสาดขณะที่ผลเริ่มเปลี่ยนเป็นสีเหลือง เนื่องจากผลลางสาดตามปกติจะหลุดร่วงได้งาย- NAA ป้องกันการร่วงของมะนาวฝรั่งได้ดีในช่วงที่อากาศเย็นจัด
ในด้านการเพาะเลี้ยงเนื้อเยื่อพืช NAA เป็นออกซินที่มีบทบาทสำคัญในการชักนำให้เกิดแคลลัส และการทำงานร่วมกับไซโตไคนินให้เกิดโซมาติกเอ็มบริโอ

**อ้างอิง**

**แหล่งข้อมูลอื่น**
  MSDS date=2008-07-05 -  Handbook of Plant Physiology
หมวดหมู่:ออกซิน
แนฟทาลีนแอซีติก
แนฟทาลีนแอซีติก
กรด 2,4-ไดคลอโรฟีนอกซีแอซีติก

กรด 2,4-ไดคลอโรฟีนอกซีแอซีติก (2,4-D) เป็นสารที่ถ้าใช้ในความเข้มข้นต่ำจะกระตุ้นการเจริญเติบโต ถ้าใช้ในความเข้มข้นสูงจะเป็นสารกำจัดวัชพืชใบกว้าง เพราะมีฤทธิ์ของความเป็นออกซินสูงมาก โดยพืชใบเลี้ยงคู่ไวต่อการตอบสนองต่อ 2,4- D มากกว่าพืชใบเลี้ยงเดี่ยว สารบริสุทธิ์อยู่ในรูปผลึกสีขาว ละลายได้ดีในแอลกอฮอล์ ยกเว้นในรูปของเกลือโซเดียมจะละลายในน้ำได้ มีพิษต่อสัตว์เลี้ยงลูกด้วยนมในระดับปานกลาง

**กลไกการออกฤทธิ์**
2,4-D เป็นออกซินสังเคราะห์ สามารถถูกดูดซึมเข้าทางใบ และเคลื่อนย้ายไปยังเนื้อเยื่อเจรืญที่ปลายยอด ทำให้เกิดการเจริญเติบโตที่ควบคุมไม่ได้ ทำให้ใบหงิกงอ และทำให้พืชตายในที่สุด นิยมใช้ในรูปเกลือเอไมด์ และเอสเทอร์
ผลของ 2,4-D ที่ฉีดพ่นทางใบ

**การใช้ประโยชน์**
ในทางการเกษตร ใช้ 2,4-D ดังนี้- การป้องกันการร่วงและการเพิ่มขนาดของผลส้ม การพ่นผลส้มในระยะผลแก่จัดก่อนเปลี่ยนสีด้วย 2,4-D ช่วยป้องกันผลร่วงในส้มเกลี้ยง ส้มตราได้ดี ถ้าใช้ร่วมกับจิบเบอเรลลินจะได้ผลดียิ่งขึ้น- การเพิ่มการติดผลของมะเขือยาวหรือมะเขือม่วง การฉีดพ่นช่อดอกมะเขือยาวในระยะที่ดอกบานได้ 2-3 ดอกแล้ว ด้วย 2,4-D ผสมกับยาจับใบ เพิ่มการติดผลได้- ใช้เป็นสารกำจัดวัชพืช ซึ่งเป็นสารกำจัดวัชพืชที่ใช้แพร่หลายทั่วโลก โดยเฉพาะอเมริกาเหนือ 
ทางด้านการเพาะเลี้ยงเนื้อเยื่อพืช 2,4 – D เป็นออกซินที่มีบทบาทสำคัญในการชักนำให้เกิดแคลลัส และการทำงานร่วมกับไซโตไคนินให้เกิดโซมาติกเอ็มบริโอ

**อ้างอิง**

**แหล่งข้อมูลอื่น**
ข้อมูลของรัฐและทางวิชาการ:-  2,4-D Fact Sheet - National Pesticide Information Center date=2008-10-30 -  2,4-D Pesticide Information Profile - Extension Toxicology Network-  EPA 2,4-D Reregistration Eligibility Decision-  2,4-D RED Facts
ข้อมูลทางอุตสาหกรรม:-  24d.org
ข้อมูลทางสุขภาพและสิ่งแวดล้อม:-  ChemicalWATCH Factsheet date=2009-03-27 -  Highlights of Major Problems with PMRA's Feb. 21, 2005 Review on 2,4-D Herbicide date=2011-06-05 -  Overview of the toxic effects of 2,4-D-  2,4-D: The Wrong Symbol for Pesticides date=2016-03-05 
หมวดหมู่:ออกซิน
หมวดหมู่:ยากำจัดวัชพืช
ไดคลอโรฟีนอกซีแอซีติก
ไดคลอโรฟีนอกซีแอซีติก
ไดคลอโรฟีนอกซีแอซีติก
ถ้ำอสูรสังหาร

ถ้ำอสูรสังหาร เป็นภาพยนตร์ปี 2005 แนว ภาพยนตร์วิทยาศาสตร์ ภาพยนตร์สยองขวัญ กำกับโดย  Bruce Hunt

**นักแสดง**
 Cole Hauser เป็น Jack McAllister- Lena Headey เป็น เคทเทอรีน- Morris Chestnut เป็น Top Buchanan- เอ็ดดี้ ซีเบรียน เป็น ไทเลอร์ - Daniel Dae Kim เป็น อเล็กซ์ คิม- ริค ราวาเนลโล่ เป็น บริกก์ส- Piper Perabo เป็น ชาร์ลี- Kieran Darcy-Smith เป็น Strode- Joe Geria เป็น บอย

**ดูเพิ่ม**
  เว็บไซต์อย่างเป็นทางการ- title=The Cave-  หนังดี
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์อเมริกัน
หมวดหมู่:ภาพยนตร์สัตว์ประหลาด
หมวดหมู่:ภาพยนตร์ที่ถ่ายทำในประเทศโรมาเนีย
หมวดหมู่:ภาพยนตร์ที่มีฉากในประเทศโรมาเนีย
หมวดหมู่:ภาพยนตร์ที่ถ่ายทำในประเทศเม็กซิโก
แอ้มติดล้อ ไม่ขอเวอร์จิ้น

แอ้มติดล้อ ไม่ขอเวอร์จิ้น (อังกฤษ: Sex Drive) เป็นภาพยนตร์สัญชาติอเมริกา ที่ออกฉายในปี ค.ศ. 2008 กำกับโดย ฌอน อันเดอร์ส นำแสดงโดย จอร์ช ซัคเคอร์แมน, คลาร์ค ดุ๊ก, อแมนด้า ครูว, เจมส์ มาร์สเดน, เซ็ธ กรีน

**โครงเรื่อง**
เอียน ราฟเฟอร์ตี้ เด็กหนุ่มวัยย่างสิบแปด ได้ตัดสินใจออกเดินทางไปพร้อมกับ แลนส์ และเฟลิเซีย เพื่อนของเขา เพื่อที่จะได้ทำความฝันของเขาให้เป็นจริง ด้วยการเสียความบริสุทธ์ให้กับสาวฮ๊อตที่เขาเจอทางอินเตอร์เน็ต

**นักแสดง**
 จอร์ช ซัคเคอร์แมน เป็น เอียน - อแมนด้า ครูว เป็น เฟลิเซีย- คลาร์ค ดุ๊ก เป็น แลนส์ - เจมส์ มาร์สเดน เป็น เร็กส์- แคททรีน่า บาวเดน เป็น "มิส เทสตี้"- เซ็ธ กรีน เป็น เอเซเคียล - อลิซ เกรคซิน เป็น แมรี่- ชาร์ลี แม็กเดอมอตต์ เป็น แอนดี้ ลาฟเฟอรี่- คิม ออสเตรนโก เป็น แม่เลี้ยงของเอียน- เดวิด คอชเนอร์ เป็น นักพเนจร- ไบรอัน โพเซน เป็น คาร์นีย์- มาร์ค แอล. ยัง เป็น แรนดี้- เดฟ เชริดาน เป็น บ็อบบี้ โจ- โคล ปีเตอร์สัน เป็น ไดแลน- Fall Out Boy (แสดงในบทของตัวเอง)

**แหล่งข้อมูลอื่น**
  Official site- id=1135985
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อเมริกัน
หมวดหมู่:ภาพยนตร์ตลก
หมวดหมู่:ภาพยนตร์วัยรุ่น
หมวดหมู่:ภาพยนตร์ที่มีฉากในชิคาโก
หมวดหมู่:ภาพยนตร์ที่ถ่ายทำในรัฐฟลอริดา
เฉิน ฉุยเปี่ยน

เฉิน ฉุยเปี่ยน (zh-tpwp|t=陳水扁|p=Chén Shuǐbiǎn|tp=Chen Shuei-bian|w=Ch'en Shui-pien|poj=Tân Chúi-píⁿ) หรือชื่อเล่น อาเปี่ยน เกิดเมื่อวันที่ 18 ก.พ. พ.ศ. 2492 ที่หมู่บ้านซีโจ้ว ตำบลกวันเถียน เมืองไถหนาน ครอบครัวเป็นชาวนาที่ยากจน บิดาชื่อเฉินซงเกิ่น มารดาชื่อเฉินหลี่เสิ้น มีพี่น้องทั้งหมด 4 คน แม้ครอบครัวจะยากจนแต่พ่อแม่ก็สนับสนุนให้ลูก ๆ เรียนหนังสือ โดยเฉพาะเฉิน ฉุยเปี่ยน ซึ่งมีผลการเรียนดีมาตั้งแต่เด็ก  

**การศึกษา**
เฉิน ฉุยเปี่ยน จบการศึกษาชั้นประถม ชั้นมัธยมศึกษาชั้นต้นและตอนปลายสอบได้คะแนนสูงอันดับที่ 1 และสอบเข้าเรียนในคณะนิติศาสตร์ของมหาวิทยาลัยแห่งชาติไต้หวัน (หรือมหาวิทยาลัยไถต้า) ซึ่งเป็นมหาวิทยาลัยเก่าแก่และมีชื่อเสียงที่สุดของไต้หวันด้วยคะแนนสูงเป็นอันดับที่ 1 ของประเทศ เฉิน ฉุยเปี่ยน คว้าอันดับที่ 1 ของประเทศอีกครั้ง จากการสอบใบอนุญาตประกอบวิชาชีพทนายความขณะที่ศึกษาอยู่ชั้นปีที่ 3 ดังนั้นแม้ยังไม่สำเร็จการศึกษา เฉิน ฉุยเปี่ยน ก็สามารถออกว่าความได้แล้ว  

**เส้นทางการเมือง**
เฉิน ฉุยเปี่ยนสมรสกับอู๋สูเจินบุตรสาวของนายแพทย์ชื่อดังและร่ำรวยของเมืองไถหนาน ทั้งคู่รักกันตั้งแต่เริ่มเข้าเรียนในมหาวิทยาลัยใหม่ ๆ มีบุตรธิดาอย่างละ 1 คน เฉิน ฉุยเปี่ยนก้าวเข้าสู่วงการการเมือง โดยรับเป็นทนายว่าความให้ผู้ต้องหาคดีก่อเหตุจลาจลคือ นายหวงซิ่นเจ้แกนนำพรรคประชาธิปไตยก้าวหน้า ต่อมาลงเล่นการเมืองระดับท้องถิ่นก่อน โดยได้รับเลือกตั้งเป็นสมาชิกสภาเทศบาลไทเป ระหว่างนี้ถูกฟ้องคดีหมิ่นประมาทเลขาธิการของประธานาธิบดีเจียงจิงกัว ถูกตัดสินให้จำคุก 1 ปี และต้องจ่ายเงินชดเชยให้โจทย์ 2 ล้านเหรียญ  
ปลายปี 2528 ลงสมัครชิงตำแหน่งผู้ว่าการเมืองไถหนาน แต่ประสบความพ่ายแพ้ด้วยคะแนนเสียงที่เฉียดฉิว สองวันหลังการเลือกตั้ง ภรรยาของเฉิน ฉุยเปี่ยนประสบอุบัติเหตุถูกรถชนได้รับบาดเจ็บสาหัสและกลายเป็นคนพิการเดินไม่ได้ตลอดชีวิต อุบัติเหตุครั้งนี้ เฉิน ฉุยเปี่ยน ซึ่งอยู่ในเหตุการณ์ด้วยปักใจเชื่อว่าเป็นอุบัติเหตุทางการเมือง 

ปี 2532 เฉิน ฉุยเปี่ยนได้รับเลือกเป็นสมาชิกสภานิติบัญญัติ (ส.ส.) และกลายเป็น ส.ส. ดาวรุ่งที่มาแรงมากในสมัยนั้น โดยเลือกเปิดโปงคดีทุจริตดัง ๆ หลายคดี โดยเฉพาะความไม่ชอบมาพากลในการจัดซื้ออาวุธยุทโธปกรณ์ของกองทัพ เดือนธันวาคม ปี 2535 ได้รับเลือกเป็น ส.ส. สมัยที่ 2 เดือนกรกฎาคม ปี 2536 ได้รับการคัดเลือกจากนิตยสาร Times ของสหรัฐให้เป็นบุรุษแห่งปีของไต้หวัน เดือนพฤศจิกายน ปี 2537 นิตยสาร Times เลือกให้เป็น 1 ใน 100 ของผู้นำการเมืองของโลก เดือนธันวาคม ปี 2537 ลงสมัครชิงตำแหน่งผู้ว่าการกรุงไทเป ซึ่งเขาก็ชนะการเลือกตั้งและกลายเป็นผู้ว่าการกรุงไทเปคนแรกที่มาจากพรรคฝ่ายค้าน แต่มาพ่ายแพ้การเลือกตั้งในครั้งต่อมา เฉิน ฉุยเปี่ยน เบนเข็มไปที่เก้าอี้ประธานาธิบดี เขาออกตระเวนเยือนหมู่บ้าน ตำบลต่าง ๆ ทั่วไต้หวัน ทำให้คะแนนนิยมของเฉิน ฉุยเปี่ยนเพิ่มขึ้นเรื่อย ๆ โดยเฉพาะทางภาคใต้ของเกาะไต้หวัน วันที่ 18 มีนาคม พ.ศ. 2543 เฉิน ฉุยเปี่ยนชนะการเลือกตั้งประธานาธิบดีของไต้หวันสาธารณรัฐจีน กลายเป็นประธานาธิบดีที่หนุ่มที่สุดในประวัติศาสตร์ของไต้หวันสาธารณรัฐจีนด้วยอายุเพียง 49 ปีและเป็นประธานาธิบดีคนแรกที่มาจากพรรคฝ่ายค้านด้วย

**วิดีโอ**
  Human Rights Action Center - Free Chen Shui-Bian

**อ้างอิง**
หมวดหมู่:บุคคลจากไถหนาน
หมวดหมู่:ประธานาธิบดีสาธารณรัฐจีน
หมวดหมู่:นายกเทศมนตรีกรุงไทเป
หมวดหมู่:นักโทษ
หมวดหมู่:ศิษย์เก่าจากมหาวิทยาลัยแห่งชาติไต้หวัน
อิวอร์ พาวล์

อิวอร์ เวอร์ดัน พาวล์ เอ็มบีอี เป็นอดีตนักฟุตบอลทีมชาติเวลส์ เคยทำหน้าที่ผู้จัดการทีมฟุตบอลให้หลายสโมสร
พาวล์ได้รับเลือกให้อยู่ในหอเกียรติยศของนักกีฬาชาวเวลส์ในปี 2004 ร่วมกับเทอร์รี่ กริฟฟิทธ์ นักสนุ๊กเกอร์ และโทนี่ ลูอิส นักคริกเก็ตชื่อดัง นอกจากนี้เขายังได้รับการบันทึกไว้ในกินเนสส์บุ๊กว่าเป็นผู้ที่มีอายุมากที่สุดที่ทำงานเป็นสตาฟฟ์โค้ชฟุตบอลที่อายุ 90ปี โดยเขาทำงานเกี่ยวกับฟุตบอลมากว่า55ปีทีเดียว

**เส้นทางค้าแข้ง**
อิวอร์ พาวล์เข้าร่วมทีมควีนส์ปาร์ค เรนเจอร์สเมื่อตอนอายุ17ปี และเขาลงสนามในลีกให้ทีมมากถึง110นัด ก่อนจะย้ายทีมด้วยค่าตัว 17,500 ปอนด์ ไปสู่ทีมแอสตันวิลลา และลงสนาม 79นัดให้วิลล่า จากนั้นเขาก็ได้รับหน้าที่เป็นผู้เล่น-ผู้จัดการทีมให้สโมสรพอร์ท เวล

**การคุมทีมฟุตบอล**
พาวล์เริ่มต้นคุมทีมฟุตบอลครั้งแรกในปี 1951 เมื่อตัดสินใจรับตำแหน่งผู้เล่นผู้จัดการทีมพอร์ท เวล หลังจากที่ลงสนามให้ทีมไป6นัด หลังจากนั้นเขาย้ายไปแบร์รี่ ทาวน์ ก่อนจะได้เป็นผู้จัดการคนใหม่ของแบร็ดฟอร์ด ซิตี้ทีมในดิวิชั่น3 ในเวลาต่อมาเมื่อรับตำแหน่งผู้เล่น-ผู้จัดการทีมอีกครั้งในฤดูกาล 1952-1953
ฤดูกาลแรกของเขากับทีมไม่ค่อยสวยงามนักเมื่อจบฤดูกาลด้วยอันดับที่16 ในดิวิชั่น3(เหนือ) และฤดูกาลต่อมาจบด้วยอันดับที่5 และอยู่ห่างจากพื้นที่เลื่อนชั้น16แต้ม โดยฤดูกาลดังกล่าวในเกมส์พบเวิร์คคิงตัน เขาได้ยิงจุดโทษครั้งแรกในชีวิตแต่เขายิงพลาด
ฤดูกาล 1954-1955 เขาถูกหามออกจากสนามจากอาการเอ็นหัวเข่าฉีกในเกมส์พบเร็กซ์แฮม ซึ่งอาการบาดเจ็บนั้นทำให้เขาต้องแขวนสตั๊ดอย่างเลี่ยงไม่ได้ และเขาแยกทางจากแบร็ดฟอร์ด ในเดือนกุมภาพันธ์ 1955 หลังพาทีมแพ้ถึง7 นัดและชนะเพียง2นัดจาก19เกมส์โดยที่เขาไม่ได้ลงสนามให้ทีมจากอาการบาดเจ็บ 
อิวอร์ พาวล์ กลายเป็นหนึ่งในสตาฟฟ์โค้ชของลีดส์ ยูไนเต็ด และยังเคยร่วมงานโค้ชกับทีมพีเอโอเค ซาโลนิก้าในกรีซมาแล้ว ก่อนเขาจะกลับมาคุมทีมอีกครั้งเมื่อรับงานคุมทีมคาร์ไลส์ ยูไนเต็ดในเดือน พฤษภาคม ปี 1960 และเขาพาสโมสรเลื่อนชั้นเป็นครั้งแรก เมื่อจบฤดูกาล1961-1962ด้วยอันดับที่4 ในดิวิชั่น4(เดิม) ต่อมาเขาต้องแยกทางจากสโมสรเมื่อทีมต้องดิ้นรนอย่างหนักในลีกและตกรอบเอฟเอคัพด้วยการแพ้ทีมจากนอกลีกอย่างกราฟเซนด์ แอนด์ นอร์ทฟลีต ต่อมาเขารับงานคุมทีมบาธ ซิตี้ ในปี 1964 และปัจจุบันเขาเป็นผู้ช่วยสตาฟฟ์โค้ชที่สโมสร ทีมบาธ เอฟซี (ทีมฟุตบอลมหาวิทยาลัยบาธ) ซึ่งเขาทำหน้าที่นี้มากว่า30ปีและควบตำแหน่งประธานสโมสรอีกด้วย
ในปี2004 เขาได้รับเลือเข้าสู่หอเกียรติยศของนักกีฬาชาวเวลส์ และในปี 2006 ในบทบาทผู้ช่วยโค้ชของสโมสรทีมบาธ เอฟซี ที่มหาวิทยาลัยบาธ เขาฉลองวันเกิดอายุครบ90ปีและได้รับการบันทึกในกินเนสส์บุ๊กว่าเป็นผู้ที่มีอายุมากที่สุดที่ทำงานเป็นโค้ชฟุตบอล 
ปี 2008 อิวอร์ พาวล์ ในวัย91ปีได้รับเครื่องราชอิสริยาภรณ์ชั้น MBE.(Member of the Order of the British Empire)

**เรื่องราวอื่นๆ**
ในช่วงสงครามโลกครั้งที่ 2 อิวอร์ พาวล์ต้องทำงานเป็นครูฝึกให้ทหารอากาศอังกฤษ และเป็นที่เมืองแบล็คพูลที่เขาได้พบกับเพื่อนรักของเขาคือเซอร์ แสตนลี่ย์ แมทธิวส์ปีกพ่อมดแห่งทีมชาติอังกฤษ ซึ่งต่อมาเขากลายเป็นเพื่อนเจ้าบ่าวในงานแต่งงานของเซอร์ แสตนลี่ย์กับโจแอน บราเวลล์ ในปี 1943
อ
หมวดหมู่:นักฟุตบอลชาวเวลส์
หมวดหมู่:บุคคลจากเทศมณฑลคายร์ฟิลลี
หมวดหมู่:ผู้เล่นสโมสรฟุตบอลควีนส์พาร์กเรนเจอส์
หมวดหมู่:ผู้เล่นสโมสรฟุตบอลแอสตันวิลลา
แม่แบบ:รอบปีนักษัตร

}}|date={}|i=0}}


ปีฉลู



ปีขาล



ปีเถาะ



ปีมะโรง



ปีมะเส็ง



ปีมะเมีย



ปีมะแม



ปีวอก



ปีระกา



ปีจอ



ปีกุน



}
อาณาจักรในอาร์ดา

อาร์ดา (Arda) คือดินแดนในจินตนิยายของ เจ. อาร์. อาร์. โทลคีน ในปกรณัมชุดมิดเดิลเอิร์ธ  ซึ่งประกอบด้วยทวีปต่างๆ และอาณาจักรของเผ่าพันธุ์ต่างๆ มากมาย ต่อไปนี้เป็นรายชื่ออาณาจักรสำคัญในอาร์ดาในแต่ละยุคสมัย

**ยุคที่หนึ่งและบรรพกาล**

**อาณาจักรของเอลฟ์**
อาณาจักรของชาวโนลดอร์- ฮิธลุม
** ดอร์-โลมิน
** เนฟรัสต์- นาร์โกธรอนด์- ดอร์โธนิออน- โทลซิริออน- กอนโดลิน- พรมแดนมายดรอส- เบเลริอันด์ตะวันออก
** ฮิมลัด
** ธาร์เกลิออน
** ช่องแคบมากลอร์
อาณาจักรของชาวซินดาร์- เอกลาดอร์ หรือ โดริอัธ- ฟาลัส
อาณาจักรของพวกอวาริหรือนันดอร์- ลอรินันด์- ออสซิริอันด์- ดอร์วินิออน

**อาณาจักรของมนุษย์**
 เอสโตลัด- ดอร์-โลมิน- ลาดรอส- เบรธิล

**อาณาจักรของคนแคระ**
 คาซัดดูม- โนกร็อด- เบเลกอสต์- บาร์-เอน-นิบิน-นอยก์ ถิ่นที่อยู่ของพวกคนแคระค่อม

**อาณาจักรของเอนท์**
 ป่าใหญ่แห่งเอเรียดอร์- ป่าฟังกอร์น- ป่าทางตอนใต้ของเบเลริอันด์

**อาณาจักรของฝ่ายอธรรม**
 ดอร์-ดายเดลอธ
** อุทุมโน สร้างขึ้นก่อนยุคที่หนึ่ง ถูกทำลายระหว่างยุคที่หนึ่งขณะพวกเอลฟ์เดินทางไปอามัน และไม่ได้สร้างใหม่อีก
** อังก์บันด์ สร้างขึ้นก่อนยุคที่หนึ่ง ได้ฟื้นฟูก่อนการปรากฏของดวงจันทร์เพื่อคอยรับมอร์ก็อธ

**ยุคที่สอง**

**อาณาจักรของเอลฟ์**
อาณาจักรของชาวโนลดอร์- ลินดอน- เอเรกิออน
อาณาจักรของชาวซินดาร์- ป่าใหญ่กรีนวู้ด (ในการปกครองของโอโรแฟร์)
อาณาจักรของอวาริหรือนันดอร์- ลอรินันด์ (ภายหลังคือ ลอธลอริเอน)- เอเดลลอนด์ แคว้นใต้ของลอรินันด์

**อาณาจักรของมนุษย์**
 นูเมนอร์
** ลอนดายร์- อาร์นอร์- กอนดอร์

**อาณาจักรของคนแคระ**
 คาซัดดูม- โนกร็อด (เสียหายเป็นส่วนใหญ่)- เบเลกอสต์ (เสียหายเป็นส่วนใหญ่)

**อาณาจักรของฝ่ายอธรรม**
 มอร์ดอร์
** คิริธอุงโกล

**ยุคที่สาม**

**อาณาจักรของเอลฟ์**
อาณาจักรของชาวโนลดอร์ ซินดาร์ และนันดอร์บางส่วน- ลินดอน- ลอธลอริเอน- เมิร์ควู้ด (ในการปกครองของธรันดูอิล)- อิมลาดริส

**อาณาจักรของมนุษย์**
อาณาจักรของชาวดูเนไดน์และอาณาจักรพันธมิตร- กอนดอร์
** โดลอัมร็อธ
** อุมบาร์- อาร์นอร์
** อาร์เธไดน์
** คาร์โดลัน
** รูห์เดาร์- โรห์วานิออน- ดินแดนแห่งเอโอเธด
** โรฮัน- เดล - เอสการ็อธ- บรี (อยู่ร่วมกับฮอบบิท)- ดันแลนด์
อื่นๆ- ฮารัด- คอร์แซร์แห่งอุมบาร์- คานด์- รูห์น

**อาณาจักรของคนแคระ**
 คาซัดดูม (ล่มสลายลงในปีที่ 1981)- เบเลกอสต์ (เสียหายเป็นส่วนใหญ่ ฟื้นฟูในปี 2770)- เอเรบอร์ หรือภูเขาโลนลี่ (1999-2210, ฟื้นฟู 2570-2770, กู้คืนสำเร็จ 2941)- เทือกเขาสีเทา (เริ่มก่อตั้ง 2210 ร้าง 2589)- ภูเขาไอร์อ้อน (เริ่มก่อตั้ง 2589)

**อาณาจักรของฮอบบิท**
 ทุ่งแกลดเดน- ไชร์- บรี

**อาณาจักรของเอนท์**
 ป่าฟังกอร์น

**อาณาจักรของฝ่ายอธรรม**
 มอร์ดอร์
** บารัดดูร์- โดลกุลดัวร์- อังก์มาร์- ไอเซนการ์ด

**ยุคที่สี่**
อาณาจักรของมนุษย์- ราชอาณาจักรใหม่ แห่งอาร์นอร์และกอนดอร์
ผนวกด้วยดินแดนต่อไปนี้- ป่าดรูอะดาน- ไชร์- ฟังกอร์น ในความดูแลของพวกเอนท์- โรฮัน- ฮารัด- คานด์- รูห์น- นัวร์เนน- เดล และ เอสการ็อธ- ดอร์วินิออน
อาณาจักรคนแคระ- ภูเขาไอร์อ้อน- หมู่ถ้ำแห่งอะกลารอนด์- อาณาจักรใต้ขุนเขาแห่งเอเรบอร์- มอเรีย ฟื้นฟูใหม่โดย ดูรินองค์สุดท้าย- เอเร็ดลูอิน (เทือกเขาสีน้ำเงิน)- เอเร็ดมิธริน (เทือกเขาสีเทา)
อาณาจักรเอลฟ์- ป่าใหญ่กรีนวู้ด- ลอริเอน สองฟากฝั่งของอันดูอิน- อิธิลิเอน ภายใต้การนำของเลโกลัส- บางส่วนในลินดอน
เดมเลอร์

เดมเลอร์ หรือ ไดม์เลอร์ (Daimler) สามารถหมายถึง:- ก็อทลีพ ไดม์เลอร์ - วิศวกรชาวเยอรมัน ผู้ริเริ่มสร้างรถยนต์คันแรก- เดมเลอร์ (รถยนต์) - บริษัทผลิตรถยนต์จากประเทศอังกฤษ ปัจจุบันล้มเลิกบริษัทแล้ว และเป็นส่วนหนึ่งของจากัวร์- ยูเอสเอ เดมเลอร์ - บริษัทผลิตรถยนต์จากสหรัฐอเมริกา (1888-1907)- ออสโตร-เดมเลอร์ (Austro-Daimler) - บริษัทผลิตรถยนต์จากประเทศออสเตรีย (1899-1934)- Daimler Motoren Gesellschaft - บริษัทของก็อตต์ลีบ เดมเลอร์ ผลิตรถยนต์ยี่ห้อเมอร์ซิเดส ภายหลังรวมกับบริษัทของคาร์ล เบนซ์ และใช้ยี่ห้อเมอร์ซิเดส-เบนซ์- เดมเลอร์-เบนซ์ บริษัทผลิตรถยนต์ยี่ห้อเมอร์ซิเดส-เบนซ์ (1926-1998)- เดมเลอร์ไครส์เลอร์ บริษัทที่เกิดจากการรวมกิจการกันระหว่างเดมเลอร์-เบนซ์ กับไครส์เลอร์ (1998-2007)
*ไดม์เลอร์ อาเก บริษัทผลิตรถยนต์ยี่ห้อเมอร์ซิเดส-เบนซ์ ภายหลังจากการแยกกิจการกันกับไครส์เลอร์ (2007-ปัจจุบัน)
แม่แบบ:ชื่อจีน/doc

แม่แบบนี้ ใช้สำหรับแสดงตระกูลของตัวละครในสามก๊ก สำหรับใส่ในส่วนบนสุดของบทความตัวละครสามก๊กที่จัดอยู่ในตระกูลเดียวกันเช่น กวนอู กวนหิน กวนสกและกวนเป๋ง เป็นต้น

**ตัวอย่าง ==
อัศจรรย์แดนฝัน มหัศจรรย์เขาวงกต

อัศจรรย์แดนฝัน มหัศจรรย์เขาวงกต (El Laberinto del Fauno, The Labyrinth of the Faun, เขาวงกตของฟอน)  มีชื่อในภาษาอังกฤษว่า Pan's Labyrinth ภาพยนตร์เขียนบท อำนวยการสร้าง กำกับ และกำกับภาพโดยกิลเลอร์โม่ เดอ โทโร่ ชาวเม็กซิกัน ออกฉายเมื่อปี พ.ศ. 2549
เรื่องราวในภาพยนตร์เกิดขึ้นในประเทศสเปน ราว ค.ศ. 1944 ในช่วงสงครามกลางเมืองสเปน ตัวเอกของเรื่องเป็นเด็กหญิงชื่อโอฟีเลีย รับบทโดยอิวาน่า บาเคโร่  มีพ่อเลี้ยงเป็นนายทหารพรรคฟาแลงก์ ที่ออกตามล่ากองกำลังกบฏฝ่ายต่อต้านรัฐบาลของนายพลฟรันซิสโก ฟรังโก  ภาพยนตร์กล่าวถึงจินตนาการของโอฟีเลียว่าได้พบกับเขาวงกตของเทพฟอน ซึ่งได้มอบหนังสือนิทานชื่อ Book of Crossroads และกล่าวว่าจริงๆแล้วเธอเป็นเจ้าหญิงในเทพนิยายชื่อ เจ้าหญิงโมแอนนา โอฟีเลียจะต้องปฏิบัติภารกิจตามที่เทพฟอนสั่ง จึงจะได้กลับไปครองอาณาจักรของเธอ

**นักแสดง**
 เซอร์ไก โลเปซ .... กัปตัน วิดัล - อิวาน่า บาเคโร่ .... โอฟีเลีย/เจ้าหญิงโมแอนนา
*มารีเบล เวอร์ดู.... แม่บ้านเมอซีเดส- ดั๊ก โจนส์  .... แพน/เดอะเพลแมน - เอเรียดน่า กิล .... คาร์เมน วิดัล- Manolo Solo .... Garges

**อ้างอิง**

**ดูเพิ่ม**
 เว็บไซต์ทางการ
*title=Pan's Labyrinth- Official Pan's Labyrinth MySpace- หนังดี
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์แฟนตาซี
หมวดหมู่:ภาพยนตร์สเปน
หมวดหมู่:ภาพยนตร์เม็กซิโก
หมวดหมู่:ภาพยนตร์ที่ถ่ายทำในมาดริด
หมวดหมู่:ภาพยนตร์ที่มีฉากในประเทศสเปน
หมวดหมู่:ภาพยนตร์อเมริกัน
หมวดหมู่:รายการโทรทัศน์ภาษาสเปน
ศุภชัย จันทร์สุวรรณ์

ดร.ศุภชัย จันทร์สุวรรณ์ ศิลปินแห่งชาติ สาขาศิลปะการแสดง (นาฏศิลป์) พ.ศ. 2548 คณบดี คณะศิลปนาฏดุริยางค์ สถาบันบัณฑิตพัฒนศิลป์ กระทรวงวัฒนธรรม

**ประวัติ **
ดร.ศุภชัย จันทร์สุวรรณ์ เกิดเมื่อวันเสาร์ที่ 31 กรกฎาคม พ.ศ. 2498 ในวัยเยาว์ ศุภชัยได้แรงบันดาลใจจากความประทับใจจากการแสดงของศิลปินโขนและละคร กอปรกับนโยบายสนับสนุนการเรียนนาฏศิลป์นอกเวลาของโรงเรียน 
ทำให้ศุภชัยได้แสดงความสามารถทางนาฏศิลป์มาตั้งแต่ชั้นประถมศึกษา และได้ศึกษาต่อด้านนาฏศิลป์และเป็นนักแสดงของกรมศิลปากรควบคู่กันไป ศุภชัยสำเร็จการศึกษาระดับปริญญาเอก ศิลปศาสตร์ดุษฎีบัณฑิต สาขานาฏยศิลป์ไทย จากจุฬาลงกรณ์มหาวิทยาลัย และเคยดำรงตำแหน่งเป็นคณบดีคณะศิลปนาฏดุริยางค์ สถาบันบัณฑิตพัฒนศิลป์ 

**ผลงานการแสดง**
ในปี พ.ศ. 2529 ศุภชัยได้รับบทเป็นราชบุตรมังตราแห่งเมืองตองอูใน ละครพันทาง เรื่อง ผู้ชนะสิบทิศ ของยาขอบ กำกับและเขียนบทโดยอาจารย์เสรี หวังในธรรม ศิลปินแห่งชาติ คู่กับ ปกรณ์ พรพิสุทธิ์ ผู้ได้รับบทจะเด็ด ซึ่งส่งผลให้ทั้งสองมีชื่อเสียงโด่งดัง กลายเป็นพระเอกละครยอดนิยมมาจนตราบทุกวันนี้
นอกจากนี้ ศุภชัยยังมีผลงานแสดงทางนาฏศิลป์โขนในบทตัวพระ ตัวนางในละครนอก พระเอกและนางเอกในละครอื่น ๆ เช่น แสดงเป็นพลายชุมพลในเรื่อง ขุนช้างขุนแผน สุดสาครในเรื่อง พระอภัยมณี สมิงนครอินทร์ในละครพันทางเรื่อง ราชาธิราช เป็นต้น รวมถึงการแสดงระบำ รำ ฟ้อน ประเภทต่าง ๆ ทั้งในประเทศและในต่างประเทศ

**เกียรติคุณ**
 รางวัลข้าราชการพลเรือนดีเด่นในปี 2542- รางวัลประกายเพชร ในปี 2544- รางวัลเพชรสยาม ในปี 2548- ศิลปินแห่งชาติ สาขาศิลปะการแสดง (นาฏศิลป์) พ.ศ. 2548

**เครื่องราชอิสริยาภรณ์**

**อ้างอิง **

**แหล่งข้อมูลอื่น**
 The Differences Between the Traditional Dancing of the Khon Male Character and that of the Lakhon Male Character date=2009-06-26  
หมวดหมู่:ศิลปินกรมศิลปากร
หมวดหมู่:ศิลปินแห่งชาติ
หมวดหมู่:ผู้ได้รับเครื่องราชอิสริยาภรณ์ จ.ภ.
มายดรอส

มายดรอส (Maedhros) คือตัวละครในปกรณัมชุดมิดเดิลเอิร์ธของ เจ. อาร์. อาร์. โทลคีน ปรากฏในงานเขียนชุด ซิลมาริลลิออน Unfinished Tales และ ตำนานบุตรแห่งฮูริน มายดรอสเป็นตัวละครที่ทรหดอดทนมาก และเป็นแหล่งสร้างงานของศิลปินหลายคนเช่น เจนนี โดลเฟน และ อลัน ลี
ตามปกรณัม มายดรอสเป็นโอรสองค์ใหญ่ของเฟอานอร์ เจ้าชายเอลฟ์ชาวโนลดอร์ผู้สร้างดวงมณีวิเศษซิลมาริลซึ่งเป็นแก่นหลักของตำนานแห่งมิดเดิลเอิร์ธ มายดรอสได้ให้คำสาบานต่อบิดาในการติดตามทวงคืนดวงมณีจากการช่วงชิงของผู้อื่น อันเป็นคำสาบานที่นำชะตากรรมมาสู่บุตรแห่งเฟอานอร์และผู้ให้คำสาบานทุกคน มายดรอสได้นำศึกเข้าต่อรบกับมอร์ก็อธหลายครั้ง ทั้งทำสงครามกับเอลฟ์ด้วยกันเองด้วยเพื่อชิงซิลมาริล ในที่สุดคำสาบานอันร้ายกาจก็นำความพินาศมาสู่ตัวเขาและน้องชายทุกคน

**ดูเพิ่ม**
 ราชสกุลเฟอานอร์

**อ้างอิง**
หมวดหมู่:เอลฟ์ (มิดเดิลเอิร์ธ)
หมวดหมู่:โนลดอร์
หมวดหมู่:ตัวละครในซิลมาริลลิออน
หมวดหมู่:ตัวละครที่เป็นพระมหากษัตริย์
หมวดหมู่:ตัวละครที่ถูกตัดแขนหรือขา
หมวดหมู่:ตัวละครที่ฆ่าตัวตาย
มากลอร์

มากลอร์ (Maglor) เป็นตัวละครในปกรณัมชุดมิดเดิลเอิร์ธของ เจ. อาร์. อาร์. โทลคีน ปรากฏในงานเขียนชุด ซิลมาริลลิออน เขาเป็นบุตรคนที่สองของเฟอานอร์ เจ้าชายเอลฟ์ชาวโนลดอร์ผู้รังสรรค์ดวงมณีซิลมาริล มากลอร์เป็นกวีและนักดนตรีที่เก่งฉกาจ ได้ชื่อว่าเป็นคีตกรผู้ยิ่งยงที่สุดแห่งมิดเดิลเอิร์ธไม่มีผู้ใดเสมอเหมือน เป็นผู้มีจิตใจอ่อนโยนที่สุดในบรรดาพี่น้องอันเป็นลักษณะของแนร์ดาเนลผู้เป็นมารดา
มากลอร์ได้ให้คำสาบานต่อบิดาของตนเช่นเดียวกับพี่น้องคนอื่นๆ ในอันจะติดตามทวงคืนดวงมณีซิลมาริลมาให้ได้ ไม่ยอมให้ตกอยู่ในมือของผู้ใด คำสาบานนี้นำพาชะตากรรมสุดท้ายมาสู่ตัวเขากับพี่น้องและบรรดาผู้ติดตามทั้งหมด มากลอร์เป็นผู้ให้ความช่วยเหลือแก่พี่น้องฝาแฝด เอลรอนด์และเอลรอส ระหว่างที่กองกำลังของพวกเขาเข้าโจมตีที่มั่นสุดท้ายของพวกเอลฟ์ที่ปากแม่น้ำซิริออน ทำให้เด็กทั้งสองรอดชีวิตจากสงครามประหัตประหารญาติคราวนั้นมาได้

**ดูเพิ่ม**
 ราชสกุลเฟอานอร์
หมวดหมู่:เอลฟ์ (มิดเดิลเอิร์ธ)
หมวดหมู่:โนลดอร์
หมวดหมู่:ตัวละครในซิลมาริลลิออน